**Приложение № 1/1 от Решение № 37/24.04.2012 год., прието от ОбС Хитрино, с Протокол № 3!**

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**ТАРИФА**

 **за изчисляване на потребителската такса**

**при предоставяне на услугите в център за услуги в домашна среда по проект**

**помощ в дома**

**Чл.1.** Такси за потребителите на услуги:

**(1)** Съгласно чл. 17 от Закона за социално подпомагане (ДВ.бр. 56 от 19.05.1998, изм. и доп.ДВ. бр. 120 от 2002г. и ДВ. бр. 18 от 2006г.), социалните услуги се извършват срещу заплащане на такси от лицата, които ги ползват.

**(2)** За ползване на услугите в център за услуги в домашна среда ,потребителите заплащат месечна такса, в съответствие с установената практика по Национална програма «Асистенти на хора с увреждания».

**(3)** Месечната потребителска такса за ползване на услугите в центъра за услуги в домашна среда е в размер, определен съгласно Методика за изчисление на потребителската такса по Национална програма „Асистенти на хора с увреждания” – Приложение № 3 от НП “АХУ”.

**Чл.2.** Методика за изчисление на потребителската такса:

**(1)** Потребителските такси по дейност са обвързани със стойността на услугите, тяхната продължителност и с дохода на потребителите.

**(2)** Минималната потребителската такса за дейността през 2012 г. е 0.17 лв./час

**(3)** Потребителската такса се обвързва с дохода на потребителя чрез въвеждане на диференцирана ставка. За целта минималната ставка (0.17 лв./час) се умножава с различен коефициент, който е толкова по-висок, колкото е по-висок доходът на потребителите. Определянето на диференцираните ставки в зависимост от дохода на потребителите през 2012 г. се извършва по следния начин:

| **Потребители, чийто доход е равен или по-нисък от:** | **Коефициент** | **Диференцирана ставка за потребителска такса** |
| --- | --- | --- |
| 1. Гарантирания минимален доход[[1]](#footnote-1)(ГМД) | 1.0 | 0.17 лв./час |
| 2. Двукратния размер на ГМД | 1.1 | 0.19 лв./час |
| 3. Трикратния размер на ГМД | 1.3 | 0.22 лв./час |
| 4. Четирикратния размер на ГМД | 1.5 | 0.26 лв./час |
| 5. Петкратния размер на ГМД | 1.8 | 0.31 лв./час |
| 6. Шесткратния размер на ГМД | 2.0 | 0.34 лв./час |

**(4)** Месечната такса на всеки потребител се равнява на месечния брой получени часове за услуги, умножени по съответната диференцирана ставка.

**(5)** Потребителите с доходи, надвишаващи шесткратно гарантирания минимален доход, ползват услуги по проекта като заплащат пълната цена на услугата - 1.70 лв./час.

РАЗМЕР НА МЕСЕЧНАТА ПОТРЕБИТЕЛСКА ТАКСА

|  |  |  |  |  |
| --- | --- | --- | --- | --- |
| **Потребители, чийто доход е равен или по-нисък от:** | **Коефициент** | **Диференцирана ставка за потребителска такса** | **Гарантиран минимален доход** | **Диференцирана ставка на потребителската такса за услугата** |
| 1. Гарантирания минимален доход | 1.0 | 0.17 лв./час | до 65 лв. | 0,17 лв./час |
| 2. Двукратния размер на ГМД | 1.1 | 0,19 лв/ час | от 65,01- 130,00 лв. | 0,19 лв./час |
| 3. Трикратния размер на ГМД | 1.3 | 0,22 лв./час | от 130,01-195,00 лв. | 0,22 лв./час |
| 4. Четирикратния размер на ГМД | 1,5 | 0,26 лв./час | от 195,01-260,00 лв. | 0,26 лв./час |
| 5. Петкратния размер на ГМД | 1,8 | 0,31 лв. -/час | от 260,01-325,00 лв. | 0,31 лв./час |
| 6. Шесткратния размер на ГМД | 2,0 | 0,34 лв/час | от 325,01-390,00 лв. | 0,34 лв./час |
|  |  |  | над 390,01 лв. | 1,70 лв./час |

Настоящата Тарифа за изчисляване на потребителската такса при предоставяне на услугите в център за услуги в домашна среда по проект помощ в дома е приета с Решение № 37/26.04.2012 година на Общински съвет Хитрино, съгласно Протокол № 3, точка 10.2.

**МУСТАФА МЕХМЕД АХМЕД:**

**ПРЕДСЕДАТЕЛ НА ОбС ХИТРИНО**

**НЕВЯНКА ПАВЛОВА ТОДЕВА:**

**П Р О Т О К О Л И С Т**

1. Определян ежегодно с ПМС, през 2009 г. се равнява на 65 лв. [↑](#footnote-ref-1)